ደቡብ ኮሪያውያን አዲስ ፕሬዝዳንታቸውን ለመምረጥ ድምፅ በመስጠት ላይ ይገኛሉ
የፕሬዝደንት ፓርክ ጊዩን ሀይ የሙስና ቅሌትን ተከትሎ ፕሬዝዳንቷ ከመንበረ ሥልጣናቸው እንዲወርዱ በመደረጋቸው ነው፣ደቡብ ኮሪያውያው አዲስ ፕሬዝዳንት እየመረጡ የሚገኙት፡፡51 ሚሊዮን ከሚሆነው ከጠቅላላው የአገሪቱ ህዝብ 26 በመቶ የሚሆነው መራጭ፤ ለአዲሱ ፕሬዝደንታዊ ምርጫ ውሳኔያቸውን የሚያሳውቁበት ቀን ላይ ነው የሚገኙት፡፡በደቡብ ኮሪያ አንድ መቶ ሠላሳ ዘጠኝ ሺ የምርጫ ጣቢያዎች የተዘጋጁ ሲሆን 11 ሚሊዮን መራጮችን በማስተናገድ ላይ ናቸው፡፡የፕሬዝደንት ፓርክ ጊዩን ሀይ የሙስና ቅሌት አገሪቱ ያለጊዜዋ ፕሬዝደንቷን እንድትቀይር አስገድዷታል፡፡ እኤአ ከ1948 በኋላ ደቡብ ኮሪያን ከመሩ አስራ አንድ ፕሬዝደንቶች ውስጥ በሙስና ቅሌታቸው ምክንያት ከሥልጣናቸውን እንዲለቁ በመደረግ ፕሬዝደንት ፓርክ በታሪክ  የመጀመሪያዋ ፕሬዚደንት ናቸው  ።ከአስራ አንዱ ፕሬዝደንቶች አምስቱ የሥልጣን ዘመናቸውን አጠናቅቀው የተነሱ ሲሆን፤ አንዱ በሚያዚያው ህዝባዊ አመፅ እንዲነሱ ተደርገዋል፡፡ሁለቱ በወታደራዊ ኃይሉ ሥልጣናቸው መቀማታቸው የታሪክ መዛግብት ይጠቁማሉ ፡፡ የተቀሩት ደግሞ አንዱ በገዛ ፈቃዳቸው ሥልጣን ለቀው ራሳቸውን ሲያጠፉ አንዱም በተቀናቃኞቻቸው እንዲገደሉ ተደርገዋል፡፡አሁን አስራ ዘጠነኛውን የሥልጣን መንበር ለመቆናጠጥ አስራ ሦስት ተወዳዳሪዎች ይፎካራሉ፡፡ ከእነዚህም መካከል ቅድመ ግምት የተሰጣቸው  ግራ ዘመሙ የዲሞክራቲክ ፓርቲ እጩ ሙን ጃኤ ኢን፣ መሐል ሰፋሪው  እና አክራሪው ሆን ጁን ፕዮ እና አህን ቺኦል ሱ በእጩነት ቀርበዋል፡፡እነዚህ ተወዳዳሪዎች አሁን የደቡብ ኮሪያውያን ጥያቄ የሆነውን የሀገሪቱ ኢኮኖሚ ዳግም እንዲያንሠራራ፣ ሙስና ከነአካቴው እንዲጠፋ እና ከጎረቤታቸው ሰሜን ኮሪያ ጋር ያላቸውን ግንኙነት በተመለከተ መፍትሔ ይዘው የሚመጡ መሆን አለባቸው እየተባለ ነው የሚገኘው፡፡ከአምስት ቀናት በፊት ለመጨረሻ ጊዜ ባደረጉት የምረጡኝ ቅስቀሳ ወቅት ሙን 38 በመቶ ድጋፍ ያገኙ ሲሆን በቅርበት የሚከተሏቸው አህን ደግሞ 20 በመቶ ተቀባይነት አግኝተዋል፡፡አንዳንድ የፖለቲካ ተንታኞች እንደሚሉት ይህ ቁጥር ሰፊ ልዩነትን የሚያሳይ ቢሆንም ከፍተኛውን ድርሻ የያዙት ግን እንደ ኮሪያውያን ፍላጎት የሚሆኑ አይደሉም ይላሉ፡፡የምርጫ ሂደቱ ከሰዓታት በኋላ ይጠናቀቅና ውጤቱ ለህዝቡ ይፋ ይሆናል ተብሎም ይጠበቃል ሲል የዘገበው ቢቢሲ ነው፡፡ ( ምንጭ: ቢቢሲ)   